บิ๊กป้อม ปลื้มยุทธการทลายยาเสพติด 3 เดือน จับยาบ้ากว่า 250 ล้านเม็ด
โฆษก กห. เผย ยุทธการทลายยาเสพติดทั่วประเทศ 3 เดือน ตามนโยบายรัฐบาล หน่วยความมั่นคงบูรณาการกวาดเก็บยาบ้าเกือบ 250 ล้านเม็ด ไอซ์ 3,455 กก. เฮโรอีน 800 กก. กัญชา 9,000 กก. ซึ่งเป็นภัยที่ยอมไม่ได้ โดยทหาร-ตร. กอ.รมน. จะเดินหน้าขับเคลื่อนแก้ปัญหายาเสพติดต่อไป,เมื่อวันที่ 21 ก.พ.62 พล.ท.คงชีพ ตันตระวาณิชย์ โฆษกกลาโหม เปิดเผยว่า พล.อ.ประวิตร วงษ์สุวรรณ รองนายกรัฐมนตรี และ รมว.กลาโหม ได้รับทราบรายงานการขับเคลื่อนแก้ไขปัญหายาเสพติดเร่งด่วน รอบ 3 เดือน (พ.ย. 61 - ม.ค. 62) โดยฝ่ายความมั่นคง ทั้งทหาร ตำรวจ และฝ่ายปกครอง ตามนโยบายของรัฐบาล โดยบูรณาการทำงานร่วมกันในทุกพื้นที่ ทั้งการสกัดกั้นตามแนวชายแดน และการปราบปรามในพื้นที่เขตเมือง สามารถยึดยาเสพติดได้รวม เป็นยาบ้าถึง 247 ล้านเม็ด , ยาไอซ์ 3,455 กก. , เฮโรอีน 800 กก. กัญชาเกือบ 9,000 กก. จับกุมผู้ต้องหากว่า 23,000 ราย ขณะเดียวกัน ได้นำผู้เสพออกมาสู่กระบวนการบำบัดแล้วกว่า 6,000 ราย,สำหรับพื้นที่ 3 จังหวัดชายแดนภาคใต้ พบว่า ยาเสพติดมีความเชื่อมโยงกับความรุนแรงในพื้นที่ โดยพบเยาวชนในพื้นที่ใช้ยาเสพติดมากขึ้น ซึ่งผู้นำศาสนาได้ประสาน กอ.รมน.ภาค 4 (ส่วนหน้า) ร่วมเป็นเครือข่ายเฝ้าระวัง สามารถกวาดล้างยาบ้าจากผู้ค้ารายย่อยที่กระจายตัวจ่ายยาถึงเยาวชนในพื้นที่ต่างๆ ได้เกือบ 2 ล้านเม็ด จับกุมผู้ต้องหากว่า 5,000 ราย โดยพบเจ้าหน้าที่รัฐและผู้บริหารท้องถิ่นบางคนเข้าไปเกี่ยวข้อง ซึ่งได้ปลดออกและดำเนินคดีแล้วกว่า 20 คน บางส่วนกำลังสอบสวนขยายผลเชื่อมโยงความรุนแรงและธุรกิจเถื่อนในพื้นที่ซึ่งมีมูลค่ากว่าพันล้าน พร้อมกันนี้ ได้นำเยาวชนในพื้นที่เข้าสู่กระบวนการบำบัดและติดตามผลร่วมกันกว่า 12,000 ราย,พล.อ.ประวิตร ได้กล่าวแสดงความขอบคุณทุกส่วนราชการที่ร่วมมือกันปฏิบัติงานอย่างจริงจังในรอบ 3 เดือนที่ผ่านมา โดยย้ำว่า ยาเสพติด เป็นภัยของสังคมร่วมกัน ที่จะยอมให้มีอยู่และทำลายลูกหลานเราไปต่อหน้าอีกไม่ได้ โดยมอบเป็นนโยบายและกำชับ ขอให้ร่วมกันเดินหน้าขับเคลื่อนแก้ปัญหายาเสพติดต่อไป โดยต้องแสวงความร่วมมือกับทุกภาคส่วนของสังคมมากขึ้น ทั้งงานสกัดกั้นตามแนวชายแดน การปราบปรามและการบำบัดรักษาผู้ติดยา โดยเฉพาะเด็กและเยาวชนที่เป็นกำลังสำคัญในอนาคต โดยกำหนดให้มีมาตรการพิเศษทุกจังหวัดในพื้นที่เขตเมือง ให้เข้มงวดสถานบันเทิงและสถานบริการที่เป็นแหล่งมั่วสุม เพ่งเล็งพื้นที่เสี่ยง สถานศึกษา และโรงงานอุตสาหกรรม,ขณะเดียวกันขอให้สำนักงาน ป.ป.ส. ขยายความร่วมมือระหว่างประเทศ ปฏิบัติการปิดล้อมพื้นที่ สามเหลี่ยมทองคำ ชายแดนไทย - เมียนมา - ลาว รุกทำลายเครือข่ายและโครงสร้างรายสำคัญที่เชื่อมโยงกับประเทศเพื่อนบ้าน รวมทั้งเพิ่มมาตรการเฝ้าระวังและรุกปฏิบัติการในระบบขนส่งและเครือข่ายออนไลน์มากขึ้น ทั้งนี้จะต้องไม่มีเจ้าหน้าที่รัฐเข้าไปเกี่ยวข้องโดยเด็ดขาด หากมีต้องปลดออกและดำเนินคดีให้ถึงที่สุด.
โฆษก กห. เผย ยุทธการทลายยาเสพติดทั่วประเทศ 3 เดือน ตามนโยบายรัฐบาล หน่วยความมั่นคงบูรณาการกวาดเก็บยาบ้าเกือบ 250 ล้านเม็ด ไอซ์ 3,455 กก. เฮโรอีน 800 กก. กัญชา 9,000 กก. ซึ่งเป็นภัยที่ยอมไม่
บิ๊กป้อม,โฆษก กห.,ยุทธการทลายยาเสพติด,ทลายยาทั่วประเทศ,หน่วยงานมั่นคง,ข่าวทั่วไป